JUMAL KÕNELEB
Tere jälle!
Minu nimi on Jan Cedercreutz.
Saate nimi on "Jumal kõneleb".
Me jagame Joyga Jumala Sõna
ja uurime teemat "Üksi või ühiselt".
Oleme soomlastena sihikindlad. - Me vähemalt püüame olla.
Mõnikord muutub sihikindlus oma jonni ajamiseks.
Kas see on Jumala tahe, et ajame oma jonni
ning püüame liha ja vere väel selle eluga hakkama saada?
Kas Jumalal on mõni teine plaan?
Seda me täna uurimegi.
Tahame alustada päris algusest.
1. Moosese raamatu 1. peatükk on imeline.
Väga tähtis on lugeda, mõtiskleda ja mõista seda peatükki.
Päris Piibli alguses, selle esimeses peatükis
tuleb nähtavale Jumala algne plaan ja tahe inimestele.
Siin alguses tuleb esile minu ja Jumala vaheline suhe.
Milline oleks Tema plaani järele võinud olla minu ja Jumala suhe?
Räägime algusest.
Milline oli algus?
Esimestes peatükkides näeme nagu Joy ütles esialgset plaani.
Kas oli inimene üksinda või mitte?
Kui Jumal lõi inimese oma näo järele, siis Ta ütles,
et Ta lõi inimese oma näo järele.
Enda sarnaseks. - Oma lasteks.
Ta lõi meid Jumala lasteks.
Alguses olid inimene ja Jumal ühenduses.
Inimene ja Jumal elasid täielikult avatud armastussuhtes üksteisega.
Jumala kirkus ja armastus olid nii käegakatsutavad,
see ümbritses inimest nii võimsalt, et inimene ei märganud, et on alasti.
Kirjas on, et inimene ei häbenenud midagi
ning Aadam ja Eeva ei märganud, et nad olid ihualasti.
Neil polnud vahet.
See polnud neile probleemiks.
Aadam ja Eeva elasid nõnda, et neil oli otseühendus Jumalaga.
Nad vaatasid Teda ja Tema kirkus oli nende juures.
Nad võisid näha Tema imetlusväärsust, suurust ja suurt väge.
Nende meeled olid täis Jumala armastust ja kirkust.
Armastuse allikas ümbritses neid kogu aeg.
Iga nende ihurakk oli täis Jumala "sozo" ehk ülestõusmiselu.
Jumalast lähtuvad elava vee vood täitsid iga Aadama ja Eeva raku.
Nad olid terved, jõukad ja rahus ning täis vabadust ja muretust.
Seda on võibolla raske mõista.
Kui vaadata paljude suhet Jumalaga, elavad mitmed meist väga üksi.
Mõte, et võiks elada Jumalale sama lähedal,
kõlab pigem teooriana või isegi müsteeriumina.
Kuidas nii?
Argipäev on ju paratamatus ning olen selle keskel üksinda.
Kus on siin see Jumal?
Ometi nagu Joy ütles oli algselt Jumalaga täielik ühendus
ja Tema kirkus oli nii iseenesestmõistetav
ning ümbritses neid kui õhk, mida nad hingasid.
Inimene oli ja on siiani loodud elama nii lähedases suhtes.
Ometigi on mitmed meist väga üksinda.
1. Moosese 2:8 on kirjas:
"Ja Issand Jumal istutas Eedeni rohuaia päevatõusu poole."
Algsed tingimused olid nagu paradiisis.
"Ja Issand Jumal istutas Eedeni rohuaia päevatõusu poole
ja pani sinna inimese, kelle ta oli valmistanud.
Ja Issand Jumal laskis maast tõusta kõiksugu puid,
mis olid armsad pealtnäha ja millest oli hea süüa,
ja elupuu keset aeda.."
Jeesus ütleb: "Mina olen eluleib.
Kes minu juurde tuleb, see ei nälgi iialgi.."
Ta ütleb, et kellel on janu, see tulgu minu juurde ja joogu.
Samuti kui joome seda elavat vett,
saab see allikaks, mis pulbitseb teie sisemusest.
"ning hea ja kurja tundmise puu.
Ja Eedenist sai alguse jõgi, mis kastis rohuaeda,
jagunedes sealtpeale neljaks haruks: esimese nimi on Piison,
see voolab ümber kogu Havilamaa, kus on kulda;
selle maa kuld on hea, seal on bedolavaiku ja karneoolikive."
Ühesõnaga vääriskive.
"Ja teise jõe nimi on Giihon, see voolab ümber kogu Kuusimaa.
Ja kolmanda jõe nimi on Hiddekel,
see voolab hommiku pool Assurit; ja neljas jõgi on Frat."
Neli jõge kastavad Eedeni aeda nii,
et seal taimede kasvutingimused on head.
Seal on kulda maa peal ning eri kalliskivid.
Samuti elupuu, millest sai inimene süüa.
"Ja Issand Jumal võttis inimese
ning pani ta Eedeni aeda harima ja hoidma."
Pean tunnistama, et see, kui saan elada Tema lähedal
ning olla Tema ligiolus, kui saan nn "tankida" Ta ligiolu,
olla ülistuse õhkkonnas või kirikus, siis on see tuntav.
Otsekui käega katsutav, üle mõistmise käiv rahu.
Looduseski võib tunda Jumala ligiolu.
Imeline Jumala ligiolu,
mis näib suuremana minust või mis on silmaga nähtav.
Jumala ligiolu on miski, mida me võime kogeda.
See ongi Eeden minu elus.
See on paradiis, minu janu kustutav jõgi.
See on leib, mis kustutab minu nälja.
Hetk, mil võin olla Tema lähedal.
Alguses on öeldud ka seda, et kui Jumal vaatas kõike,
mida oli loonud, siis Ta ütles, et see oli hea.
Kõik Tema loodu oli väga hea.
Ta vaatas kõike, mida oli teinud ning see kõik oli hea.
Inimene oli ümbritsetud heast, kui Ta oli ümbritsetud Jumalast.
Inimese meeled olid täidetud heaga, sest need olid täidetud Jumalaga.
Inimene oli täis armastust, sest Ta oli täidetud Jumalaga.
Jumal on armastus ja Ta on armastuse või allikas.
Inimene oli isetu,
sest Ta pilk ei olnud enesel vaid Jumalal.
Inimene oli täis vabadust,
sest ta pilk oli Jumalal, kes on vabadus.
Jumalal, kes on täius, pühadus, headus ja rahu.
Kui tõstame oma pilgu meie enestelt Temale,
siis see mis on Temas, mis lähtub Temast
ja kõik, mis on Temas, hakkab tulema meie eludesse.
Paulus ütleb, et kui me katmata palgega vaatame Teda,
ja Tema kirkust, siis me muutume
samasuguseks kujuks kirkusest kirkusesse.
Seda teeb Issand, kes on Vaim.
Võime Teda vaadata.
Tõsta oma pilgu, vaadata ning astuda otsekui Eedenisse.
Tema ligiolus olles.
See on oluline mõte.
Paljud kujutlevad, et paradiis on mõni koht.
Igatseme maapealset paradiisi, kujutleme imelist paradiisisaart,
kus kasvavad palmid ja saab veeta luksuslikku puhkust.
Mõne paradiisisaare nimi võib isegi olla Eeden.
Minul oli hea lapsepõlv ning armastavad isa ja ema,
olen kasvanud heas atmosfääris, kuid Jumala ligiolu on hoopis muu.
Nagu Joyle, nii ka mulle, on Jumala ligiolu see Eeden.
Imeline hingamispaik,
kus saan puhata, olla rahus ning olla mina ise.
Tundsin seda eile õhtul, kui heitsin magama.
Teadsin, et telefon on välja lülitatud
ja keegi ei sega mind ning isegi kass oli õues.
Teki alla pugedes mõtlesin,
et saan olla Issandaga rahulikult, tundsin, et Issand on minuga koos.
Võin nõustuda Pauluse sõnadega Filiplastele 3:8.
"Ma pean kõike kahjuks
Issanda Kristuse Jeesuse kõikeületava tunnetuse kõrval."
Paulus ei ütle, et peab kõike kahjuks pääste või lepituse kõrval,
kuigi ka nende kõrval on kõik kui praht.
Siiski toob ta välja, milline väärtus on tunda Issandat.
"Tema pärast olen ma minetanud kõik selle
ja pean seda pühkmeiks, et saada kasuks Kristust.."
Selles ongi meie Eeden,
Jumala ligiolu meie eludes ja argipäevas.
Mõelda vaid, et see on nüüd ja praegu.
Siin.
Isegi kui mu elus ei ole kõik sugugi valmis
ja tegelen veel paljude asjadega.
Meie maja ja aed pole veel valmis,
on mitu päeva järjest sadanud, käes on sügisene märg aeg,
samuti on pime, kui ärkan üles ja lähen kooli tööle.
Paljud asjad ei meenuta Eedeni aia tingimusi mu elus.
Ometi ma võin peatuda ja tõsta nüüd oma pilgu Temale.
Ta on siinsamas ja Eeden võib olla minuga praegu.
Mõni võib mõtelda, et Eeden peitub miljonis euros.
Arvatakse, et siis oleksin täiesti vaba ja õnnelik,
mul oleks rahu ning oleksin kaitstud.
Ometi on maailmas palju miljonäre, kelle puudub sisemine rahu.
Nende elu ei ole kontrolli all ning nad pole õnnelikud.
Filmistaarid ei sooritaks enesetappe, kui õnn peituks selles.
Joygi ütles just, et pööraksime pilgu Temale.
Kui Aadam ja Eeva olid täis Teda,
nad ei vaadanud ennast ega mõtelnud enda alastusele
vaid neile tõi rõõmu ja täitis nende elu Jumala ligiolu.
See oli nende rõõmu ja elu allikas.
See on hoopis teine vaatenurk.
See pole oma elu
igasuguste heade asjadega täitmine, et meil oleks täiuslik olukord.
Kui saaksin selle lotovõidu!
Luuka evangeeliumis 17:33 ütleb Jeesus nõnda:
"Kes iganes oma elu püüab (enesele) hoida, kaotab selle,
ja kes iganes selle kaotab, hoiab selle alles."
Kes püüab oma elu enesele hoida
ja tahab saada kõike endale ning mõtleb ainult enesele.
Paljud noored tahavad saada superstaariks
või võita saate "The X Factor", arvates, et siis oleks kõik täiuslik.
Kui see oleks vaid mina.
Jeesus pöörab selle aga täielikult pea peale.
Kui anname oma elu Talle
ja saame täituda Temaga, kaotame Tema pärast oma elu,
andes selle Temale, siis me korraga päästame selle.
Korraga meil on see elu,
elu allikas isegi siis, kui kõik pole korras.
Kui kõik inimsuhted või rahaasjad polegi korras,
võib mul ikkagi olla paradiis kõige selle keskel.
Paradiis on Jeesus ning Tema ligiolu.
See on meile kõigile argipäevagi keskel avatud.
Loeme, et Paulus oma sõnul peab kõike muud prahiks.
Teame, milline oli Pauluse elu.
Ta oli mitmed aastaid vangistuses.
Ta räägib, et teda oli mitu korda piitsutatud,
pandud ahelatesse ja visatud kividega peaaegu surnuks.
Ometi kirjutab ta: "Halleluuja, mul on Jeesus!"
See räägib sellest, et Jeesuse ligiolu oli üle kõige.
See oli kõigest muust vägevam Tema elus.
Me teame samas, et see ei jäänud nii.
Aadam ja Eeva ei jäänud neisse paradiisi tingimustesse.
Seal oli hea ja kurja tundmise puu.
Jumal oli öelnud, et nad ei sööks sellest.
1. Moosese 2:17 ütleb Issand:
"aga hea ja kurja tundmise puust sa ei tohi süüa,
sest päeval, mil sa sellest sööd, pead sa surma surema!"
Mida Ta sellega mõtleb?
Siin on veel kirjas,
mida madu ütles hea ja kurja tundmise puu kohta.
Ta ütles nii:
"Te ei sure, kindlasti mitte, aga Jumal teab,
et päeval, mil te sellest sööte, lähevad teie silmad lahti
ja te saate Jumala sarnaseks, tundes head ja kurja."
Ja naine nägi, et puust oli hea süüa, ja see tegi ta silmadele himu,
ja et puu oli ihaldusväärne, sest see pidi targaks tegema.
Siis ta võttis selle viljast ja sõi
ning andis ka oma mehele, ja tema sõi."
Sel hetkel Aadam ja Eeva otsustasid ikkagi süüa puu vilja.
See oli ihaldusväärne puu.
Mis oli selles ihaldusväärset?
See oli ihaldusväärne, sest see rääkis nende endi kohta.
See puu rääkis sellest, et sa võid ka ise teada.
Kui sa sellest puust sööd, avanevad sinu silmad
ja sa saad teada ning suudad ise vahet teha,
mis on hea ja mis on halb, saades seega Jumala sarnaseks.
See oli ahvatlev.
Aadama ja Eeva elus toimus radikaalne muutus.
Kui nad astusid paradiisist välja
ning olid läinud omale teele, siis nad olid omapäi ja üksi.
Me ei mõista isegi, kui järsk elumuutus see oli neile.
Korraga oli Jumala ligiolu ja Jumala kirkus kadunud.
Korraga oli kõik hea kadunud.
Nad pidid Jumalata toime tulema ning tegema kõike ise.
Pidid ise hakkama maad harima,
enda eest hoolitsema ja maapind oli neetud.
Kõik muutus.
Vägev on see,
et Jeesuse Kristuse kaudu oleme me pääsenud tagasi.
Samm, mille Aadam ja Eeva tegid paradiisist välja astudes,
võime me täna teha tagasi astumiseks.
Võime astuda tagasi ja jääda sinna.
Võime jääda Jumala ligiollu ja armastusse.
Võime jääda suhtesse ning me pole enam üksinda.
See võib olla meie elu vundament.
See võib olla meie elu jõud.
See võib olla rõõm, puhkus ning jõuallikas meie eludes.
Me pole enam üksinda vaid oleme üheskoos.
See on üks põhjus, miks teeme seda saatesarja.
Oleme näinud paljude usklike eludes, et seda ühendust ei ole.
Kuigi nad on usklikud ja Jeesus elab nende südametes,
ei ole neil siiski lähedast osadust Temaga.
See võib Sinu elus muutuda.
Sinagi võid kogeda seda, mida oleme sageli kogenud,
et ühendus on avatud ning uks on lahti.
Võime minna tagasi Jumala ligiollu,
sellesse kirkusesse ja imelisse sulnisse ligiollu.
Võime seda millal tahes nautida.
Igal ajal, millal iganes.
Palvetame.
Palveaeg sinule.
Tahame võtta veidi enam aega palvetamiseks,
et Jumala ligiolu võiks tõesti tulla ka sinu ellu.
Tänu taevane Isa, et oled siin.
Tänu, et Jeesuse vere kaudu on meil tagasipääs Sinu juurde.
Tänu Issand, et õnnistad praegu igaüht meist.
Tänan Sind, Isa.
Aitäh, Püha Vaim Sinu ligiolu eest.
Issand, täname Sind.
Rõõmustame ja hõiskame Sinu palge ees.
Issand, oleme nii tänulikud, et saame olla Su palge ees,
Sinuga koos ja Sinu lähedal nagu väikesed lapsed.
Täielikus vabaduses nagu Aadam ja Eeva olid alguses.
Ilma mingisuguse häbi, mure või vaevata.
Issand, tänan, et täidad meid kõiki oma imelise ligioluga.
Issand, tänu, et Su tohutu kirkus võib olla nüüd siin meiega.
See ümbritseb ja täidab meid.
Issand, tahad tõesti meid värskendada.
Tahad valada oma Vaimu meisse, me hinge ja ihusse.
Issand, ma tänan Sind, et Su imeline ülestõusmisvägi
tõesti voolab selles hetkes ja võime täielikult lõõgastuda.
Võime avaneda nagu lill, mis avaneb päikesepaistel.
Võime lasta Sul end puudutada ning puudutada isegi meie ihu.
Issand, tänu, et kui kellelgi on mõni haigus,
siis praegusel hetkel saame Janiga võtta autoriteedi
ja käskida kõigil haigustel täielikult kaduda.
Jeesuse nimel!
Sinu soojuses, kirkuses ja valguses ei või ükski haigus elutseda.
Tänu Issand, et puudutad rakutasandini Jeesuse nimel.
Taastad ja tervendad, tood "sozo" elu ehk jumaliku elu.
Tood tervist peast varvasteni.
Tänu Issand!
Tänu Jeesus,
et Sa pole kunagi kaugel ja keegi meist ei ole üksinda.
Issand, tänu, et elad meie südametes.
Keegi ei ole meile lähemal kui Sina.
Tänu Issand, et õnnistad ja lohutad.
Puudutad, tervendad ning vabastad täna.
Tänu, et igaüks võib kogeda nüüd Sinu ligiolu.
Just praegu.
Issand, tänu, et Sinu ligiolus on paradiisilaadsed tingimused.
Sinu ligiolu on Eeden.
Eluvesi voolab ja õiguse päike paistab.
Sinu ligiolu soojus on täiuslik.
Pole mingeid vaevu ega muresid.
Kõik on rahulik.
Tänu Issand, et kõik on üksnes armust.
Sinu ligiolu ei sõltu meist ega meie olukordadest.
See on arm armu peale.
Tänu Jeesus.
Issand, oled öelnud,
et kui oleme nagu oksad viinapuus, siis me võime jääda.
Issand, aita meid püsida Su lähedal ka argipäeva keskel.
Jeesuse nimel, aamen.
JUMAL KÕNELEB
Jeesus ütles meile, et peaksime minema kõike maailma
ja kuulutama evangeeliumi kõigile rahvastele.
Täna võid sinagi seda teha.
Raha on imeline vahend
evangeeliumi jagamiseks ja sellega võib palju ära teha.
Võid helistada annetustelefoninumbrile 9001777
Kõne maksab Eestis 7 eurot.
Võid kasutada ka kontonumbreid,
et jagada koos evangeeliumi kogu maailmas.
Ole õnnistatud!
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin